# data[].attributes.body
La finalul lecției vei identifica și scrie corect cifrele romane de la I la XII și vei enumera câteva informații generale despre civilizația romană.

# data[].attributes.body
Elevii vor face legătura între scrierea cifrelor romane și dezvoltarea istorică a acestora în Imperiul Roman.

# data[].attributes.body
De ce mai folosim cifrele romane astăzi? Unde le putem întâlni în viața de zi cu zi?

# data[].attributes.body
Vizionați un scurt video despre civilizația romană și invențiile lor. Discutăm apoi ce am aflat.

# data[].attributes.attachment_link.title
Istoria, clasa a X-a, Civilizația Romană

# data[].attributes.headline
Introducere: Cifrele romane de la I la XII

# data[].attributes.subject
Introducere: Cifrele romane de la I la XII

# data[].attributes.body
Profesorul explică pe scurt regulile de scriere și citește împreună cu elevii cifrele romane până la 12. Se folosesc exemple concrete: ceasuri, pagini de carte, numere de clase etc.

# data[].attributes.body
Elevii primesc fișe cu cifre arabe și romane și le asociază corect. Discutăm rezultatele pe Padlet și completăm împreună tabelul.

# data[].attributes.attachment_link.description
Scrierea cu cifre romane - Transformă numerele arabe în numere romane - Scrierea cu cifre romane - Scrierea cu cifre romane - Numerele scrise cu cifre romane

# data[].attributes.body
Pe grupe, elevii caută pe internet o invenție romană importantă și realizează o scurtă prezentare folosind Padlet.

# data[].attributes.attachment_link.title
CCD: Invenții și descoperiri ale românilor – Prezentare PowerPoint

# data[].attributes.attachment_link.description
Folosește această minunată prezentare pentru a le vorbi elevilor tăi despre câteva descoperiri și invenții ale românilor care au avut un impact la nivel internațional. Prezentarea va aduce în atenția copiilor opt dintre cei mai importanți și cunoscuți inventatori români: Petrache Poenaru, Anghel Saligny, Grigore Antipa, Ioan Cantacuzino, Ștefania Mărăcineanu, Traian Vuia, frații Mehedințeanu și Emil Racoviță. De altfel, prezentarea poate fi utilizată cu ocazia Zilei Naționale sau de Ziua Științei pentru Pace și Dezvoltare. Întrucât, materialul include un subiect extrem de interesant și îndrăgit de copii, acesta poate fi utilizat chiar și în orice moment al anului, în timpul orelor sau acasă. Mai mult decât atât, materialul didactic a fost creat cu grijă de echipa noastră talentată și este potrivit pentru a fi prezentat copiilor cu vârsta cuprinsă între 9 și 12 ani. Poți accesa aici versiunea prezentării pentru copiii cu vârsta cuprinsă între 3 și 6 ani.

# data[].attributes.headline
Exerciții diferențiate: Remediere și extindere

# data[].attributes.subject
Exerciții diferențiate: Remediere și extindere

# data[].attributes.body
Remediere: Recunoaște vizual cifrele romane cu materiale interactive online. Extindere: Scrie propriul ceas cu cifre romane.

# data[].attributes.attachment_link.description
O fișă excelentă pentru exersarea și consolidarea cifrelor romane.

# data[].attributes.body
Profesorul postează pe Padlet câteva cifre arabe, iar elevii scriu varianta corectă cu cifre romane.

# data[].attributes.body
Realizați un mini-test cu exerciții de transcriere și identificare a cifrelor romane și o întrebare despre civilizația romană.

# data[].attributes.body
Ce ai descoperit astăzi despre cifrele romane și romani? Discută cu colegii pe Padlet sau în clasă.

# data[].attributes.body
Scrie pe un post-it (sau în Padlet) o utilizare a cifrelor romane pe care ai întâlnit-o în viața reală.

# data[].attributes.body
Rezolvă o fișă cu exerciții diverse despre cifrele romane. Găsești fișa atașată.

# data[].attributes.attachment_link.title
Fișă de lucru - Cifre romane - Clasa a III-a

# data[].attributes.attachment_link.description
Recapitulare și sistematizare cifre romane

# data[].attributes.body
Scrie într-un caiet 5 lucruri interesante despre romani. Poți folosi și internetul pentru inspirație!

# data[].attributes.attachment_link.readable_text
Download FREE teacher-made resources covering 'Roma Antică'

Ești pasionat și de alte civilizații antice? Iată ce îți recomandăm:
Roma... Niciun oraș din lume nu-ți este egal şi niciunul nu-ți este nici măcar pe aproape!
- Cicero

În întreaga ei dezvoltare, Roma Antică a contribuit semnificativ la consolidarea mai multor arii: artă, literatură, organizare politică, juridică și administrativă, arhitectură, influență asupra limbilor europene și multe altele.

Cronologie

În istoria modernă, Roma Antică se referă la o civilizație, la un oraș-stat, dezvoltat pe perioada a 12 secole: între 753 î.Hr. și 476 d.Hr. De la simplu oraș la imperiu, Roma Antică a trecut prin mai multe perioade: regat, republică, imperiu.

Începutul Romei Antice - Regatul Romei (753 î.Hr. - 510 î.Hr.)

Romanii au mai multe legende cu privire la fondarea orașului. Una dintre ele, cea mai des întâlnită, este povestea lui Romulus și Remus. Se spune că aceștia au fondat Roma în 753 î.Hr. Povestea lor este cunoscută din lucrarea lui Titus Livius, „Ab Urbe condita" („De la întemeierea Romei").
Iată povestea lor pe scurt!
Romulus și Remus erau doi frați, gemeni, copiii preotesei Rhea Silvia și ai lui Marte, zeul războiului. Înainte de nașterea lor, Numitor (tatăl lui Rhea și regele cetății Alba Longa) a fost detronat, iar puterea a fost preluată de fratele lui, Amulius. Acesta a poruncit ca cei doi prunci să fie duși pe râul Tibru. Din fericire, micuții au ajuns la mal, lângă colina Palatin și au supraviețuit fiind alăptați de o lupoaică (animalul zeului Marte).

Apoi, ei au fost găsiți de un păstor. Acesta, împreună cu soția lui, i-au îngrijit și le-au pus numele de Romulus și Remus. Când au crescut, ei au devenit la rândul lor păstori.

Într-o zi, Remus a fost capturat de armata lui Amulius, iar Remulus a strâns un grup de păstori pentru a-l salva. Regele tiran a fost ucis de cei doi frați. Gemenii au refuzat ideea de a fi încoronați la Alba Longa, căci voiau să își întemeieze propriul oraș.

Astfel, au decis să creeze un oraș, unde este Roma de astăzi, locul în care au fost salvați de lupoaică și de păstor. Problema era că cei doi nu se puteau pune de acord cu privire la locul perfect: Romulus voia pe colina Palatin, pe când Remus dorea pe colina Aventin. Cearta lor a dus la o luptă, în timpul căreia Remus a fost ucis de fratele său.

Pe 27 aprilie 753 î.Hr., Romulus a fondat oficial orașul Roma (denumit după propriul nume) și s-a proclamat rege.

După Romulus, Regatul Romei a continuat încă 243 de ani, până când a fost detronat al șaptelea rege, Lucius Tarquinius Superbus. Atunci s-a decis ca organizarea Romei să se transforme în republică.

Republica Romană (510 î.Hr. - 27 î.Hr.)

Republica era definită prin sintagma SPQR - Senatus Populus Que Romanus ( Senatul și poporul roman).

După abolirea monarhiei, Roma era condusă de Senat, o adunare legislativă, reprezentat prin doi magistrați (numiți și consuli), aleși pentru un an. Aceștia aveau cele mai importante atribuții în stat, de la comandarea armatei până la puterea de a convoca Senatul.

Cu timpul, au fost introduse și alte funcții, precum:

pretori (praetores) - cei care judecau procesele;

cenzori (censores) - cei care calculau venitul statului, aleși o dată la cinci ani;

chestori (questores) - cei care aveau sarcina de a administra averea pe care o deținea statul.

Deși a durat aproximativ 500 de ani, în timpul Republicii Romane au avut loc multe războaie civile, între patricieni și plebei, fapt ce a șubrezit puterea celor de la conducere.

În această perioadă, Roma era mai mult sau mai puțin și un imperiu, căci deținea o mulțime de teritorii. Astfel, momentul de tranziție între cele două este adesea difuz.

Imperiul Roman

Momentul în care Roma a trecut de la republică la imperiu poate fi rezultatul a trei evenimente:

în 44 î.Hr., când Iulius Caesar a fost denumit dictator pe viață;

în 31 î.Hr., prin Bătălia de la Actium;

în 27 î.Hr., când Senatul i-a oferit lui Octavianus titlul de Augustus.

În secolul I î.Hr., Gaius Iulius Caesar a fost denumit dictator pe viață. Acesta a fost asasinat în anul 44 î.Hr., de un grup de senatori. Multe războaie civile au urmat, iar apogeul a fost Bătălia de la Actium, din anul 31 î.Hr. În această luptă, Octavianus (nepotul și fiul adoptiv al lui Caesar) l-a învins pe Marcus Antonius.

Octavianus a devenit împăratul Romei, iar în 27 î.Hr. i s-a atribuit titlul de Augustus (măreț, maiestuos).
Hartă cu teritoriile ocupate de Imperiul Roman
Declinul Romei Antice a început în jurul anului 180 d.Hr, când existau multe lupte politice, iar atacurile barbarilor erau dese. Imperiul Roman s-a împărțit în Imperiul Roman de Apus (inițial cu capitala la Mediolanum, Milano de azi, apoi la Ravenna) și Imperiul Roman de Răsărit (cu capitala la Constantinopol).

Imperiul Roman de Apus s-a prăbușit în secolul V d.Hr., iar Imperiul Roman de Răsărit (devenit Imperiul Bizantin) a supraviețuit până în anul 1453, când a fost capturat de Imperiul Otoman.

Se spune că atunci a fost cu adevărat decăderea Imperiului Roman.

Religia în Roma Antică - zeii romani

Romanii erau politeiști, adică se rugau mai multor zei. Aceștia au un corespondent în mitologia greacă, căci de acolo au fost preluați. Iată cei mai importanți 10 zei din Roma Antică:

Apollo - Zeul Soarelui;

Diana - Zeița Vânătorii;

Jupiter - Regele Zeilor;

Marte - Zeul Războiului;

Neptun - Zeul Mării;

Venus - Zeița Iubirii, Zeița Frumuseții;

Iunona - Zeița Căsniciei;

Pluto - Zeul Morții;

Bacchus - Zeul Vinului;

Minerva - Zeița Înțelepciunii.

Dacă vrei să afli mai multe despre zeii romani, răsfoiește pagina Wiki dedicată, cu un simplu click aici!

Creștinismul a devenit religie oficială în Imperiul Roman în timpul lui Constantin (326 d.Hr. - 336 d.Hr.), fapt ce a dus la înlocuirea multor zeități din trecut.

Viața în Roma Antică

Cum era structurată societatea în Roma Antică?

Principalele trei categorii de oameni în Roma Antică erau:

patricienii - oameni aflați în vârful societății, cetățeni romani. Aceștia erau foarte bogați și reprezentau o mică parte din populația Romei. Ei erau foarte bine ancorați în istorie, putând să își identifice predecesorii, încă de la formarea Romei;

plebeii - aceștia reprezentau clasa muncitoare și trăiau adesea în apartamente înghesuite și banale. Mulți dintre ei erau fermieri, soldați, constructori, brutari și meșteșugari. În general, și ei erau cetățeni romani;

sclavii - aceștia nu erau cetățeni romani. Această categorie includea oameni precum gladiatori, sclavi, sclavi eliberați și soldați din armata auxiliară.

În Roma Antică, femeile nu erau egale bărbaților - ele erau tratate doar puțin mai bine decât sclavii. Modul în care erau percepute în societate depindea de averea pe care o aveau tații sau soții lor. Ele nu erau cetățeni cu drepturi - nu puteau vota și nu se puteau implica în politică.

Limba în Roma Antică

Inițial, limba latină era vorbită de populația din Lațiu - compusă în mare parte din păstori și țărani. Cu timpul, odată cu expansiunea Romei, latina a devenit limbă oficială, fiind vorbită din Asia până în Britannia (Anglia de astăzi). Latina s-a îmbogățit, devenind o limbă ce putea să cuprindă termeni filosofici, să exprime sensuri complexe și noțiuni abstracte. Această limbă s-a dezvoltat continuu, asimilând și termeni de origine greacă, odată cu cucerirea acestui teritoriu.

Limbile romanice, cum este și româna, provin din limba latină populară (cea vorbită).

Casele

În Roma Antică existau mai multe tipuri de case.
Cabane de lemn
Oamenii săraci, de la sate, locuiau în mici cabane de lemn, ce constau într-o singură cameră. Podeaua era acoperită cu piei de animale, iar mobilierul era foarte simplu, în general bănci pe post de paturi.
Insula (bloc cu apartamente)
În aceste construcții locuiau cei din clasa de jos și din cea mijlocie, în general plebeii. Aceste blocuri aveau între șase și opt etaje, erau foarte îngrămădite și prost construite.

O astfel de insula putea fi locuința a 40 de oameni - având în jur de șase sau șapte apartamente.

Apartamentele de jos erau mai mari, aveau toalete și apă curentă, în timp ce cele de la etajele superioare erau mai mici și nu dispuneau de aceste facilități. Oamenii care locuiau mai sus trebuiau să folosească toaleta publică ( latrinae).
Domus
Acest tip de locuință tradițională din Roma Antică adăpostea o singură familie, era situată în oraș și avea formă de dreptunghi. Domus-ul avea toate cele necesare unui trai decent, precum apă și încălzire, o mulțime de spații pentru relaxare și odihnă și decorațiuni fel de fel (mozaicuri, statui etc.).

Domus-ul era destinat patricienilor.
Villa
La început, acest tip de locuință era specifică familiilor bogate. În timpul Romei Antice, villa era o casă mare de la țară. Aceste construcții au fost fortificate și deseori transformate în mănăstiri. Însă, cu timpul și-au recâștigat statutul de case elegante și boeme, locuite de familii bogate.

Pentru ce este cunoscută Roma Antică?

Drumuri

Pentru că erau în constantă mișcare dintr-o parte în cealaltă a imperiului, romanii s-au simțit nevoiți să creeze o rețea de drumuri. Aveau nevoie de acestea, în special pentru a muta armata. Drumurile erau construite din piatră și erau late de 2,5 metri.

La un moment dat, imperiul număra 29 de drumuri, diferite, ce făceau legătura cu Roma.

Fascinant este faptul că spre finalul Imperiului Roman existau 400 000 de kilometri de drumuri pe întregul teritoriu, din Egipt până în Marea Britanie.

De aici și faimoasa zicală: Toate drumurile duc la Roma.

Artă

Arta din Roma Antică este una dintre cele mai mari realizări ale acestei civilizații. Dorința lor de a se exprima grandios, prin artă, s-a păstrat de-a lungul secolelor. Inițial, aceasta era o modalitate de a-și arăta statutul față de teritoriile ocupate, incluzând astfel de elemente în toate zonele pe care aceștia le dețineau.

Arta romană conținea la început o mulțime de elemente grecești și etrusce, însă cu timpul s-a conturat o artă originală, specifică acestei civilizații. De la Roma porneau toate ideile, implementate ulterior în teritoriile ocupate. Pentru a-și demonstra puterea în aceste zone, arta romană era maiestuoasă și consta în general în construcții publice.

Cifrele romane

Cifrele romane sunt o altă moștenire culturală puternică pe care Roma Antică a lăsat-o posterității. Acestea sunt șapte simboluri grafice, preluate din alfabet: I, V, X, L, C, D, M.

Reprezentarea lor în cifre arabe este astfel:

În acest sistem nu exista cifra 0.

Pentru a desemna un număr, procesul este totuși mai complex. Pentru a face întreaga lecție mai simplă, predă copiilor cifrele romane folosind aceste materiale interactive:

Calendar

Calendarul iulian, creat în anul 46 î.Hr. de Iulius Caesar, este baza celui pe care îl cunoaștem astăzi - era alcătuit din 365 de zile. Acesta a venit cu o schimbare majoră asupra fostului calendar roman, creat de Romulus, ce era bazat pe fazele Lunii.

Calendarul gregorian, folosit astăzi, a fost propus de Papa Grigore al XIII-lea și este o versiune ușor modificată a calendarului iulian.

Canalizare

În Roma Antică, din cauza numărului mare de locuitori, a fost nevoie de crearea unui sistem de canalizare, pentru a reduce numărul de bolnavi. Astfel, a luat naștere unul dintre cele mai vechi sisteme de canalizare din lume - cloaca maxima. Acesta era folosit de aproximativ un milion de persoane.

Resurse Twinkl pentru lecția despre Roma Antică

Pentru că știm cât este de important să îi înveți pe copii o lecție atât de complexă folosind materiale interactive, am pregătit pentru tine câteva resurse pe acest subiect. Acestea îți vor fi cu siguranță de ajutor, fie că ești profesor sau părinte. Iată ce îți recomandăm:

Pentru a încheia lecția, îți propunem să vizionezi și videoclipul de mai jos, ce explică, pe înțelesul copiilor, istoria și cultura din Roma Antică.

# data[].attributes.attachment_link.title
Roma Antică | Istorie, religie, societate | Twinkl RO

# data[].attributes.attachment_link.description
Ești pasionat de Roma Antică? Răsfoiește pagina noastră Wiki și citește despre istorie, religie și viața în societate a romanilor antici.